โรงพยาบาลศิริราช ปิยมหาราชการุณย์เปิดให้บริการวันนี้วันแรก
โรงพยาบาลศิริราช ปิยมหาราชการุณย์ วันนี้ (26 เม.ย.) เปิดให้บริการเป็นวันแรก โดย ศาสตราจารย์คลินิก นพ.ประดิษฐ์ ปัญจวีณิน ผู้อำนวยการโรงพยาบาลฯ บอกว่า ได้เปิดให้บริการเกือบทุกแผนก ยกเว้นเด็กแรกเกิด สูตินรีแพทย์ และอุบัติเหตุชนิดร้ายแรง ที่คาดว่าจะเปิดให้บริการภายในสิ้นปีนี้สำหรับการบริการในส่วนแรก ประกอบด้วย ศูนย์อายุรกรรมเพื่อตรวจรักษาโรคหัวใจและหลอดเลือด โรคระบบประสาทและสมอง โรคระบบทางเดินหายใจ โรคระบบทางเดินปัสสาวะ โรคระบบทางเดินอาหาร เบาหวาน ศูนย์กระดูกและข้อ ศูนย์มะเร็ง โดยเน้นให้บริการทางการแพทย์ครบวงจร และเพิ่มความสะดวกให้ผู้ป่วยที่ต้องการเข้าถึงบริการมาตรฐานศิริราชได้ง่ายขึ้น โดยเฉพาะผู้ป่วยโรคซับซ้อน ซึ่งจำเป็นต้องพบแพทย์มากกว่า 1 สาขา แต่มีข้อจำกัดเรื่องเวลา และไม่สามารถรอคิวรักษาจากโรงพยาบาลศิริราชได้เนื่องจากมีข้อจำกัดเรื่องสุขภาพ ในอัตราค่าบริการที่สมเหตุสมผล และนำรายได้คืนกลับเข้าสู่คณะแพทยศาสตร์ศิริราชพยาบาล เพื่อสนับสนุนศิริราชโดยรวม ในการพัฒนาสู่ความเป็นเลิศทางการแพทย์ในระดับสากลขณะนี้เปิดให้บริการผู้ป่วยนอก 177 ห้อง ห้องผ่าตัด 17 ห้อง ห้องผู้ป่วยใน 284 ห้อง หอผู้ป่วยวิกฤติเปิดให้บริการ 20 เตียง โดยราคาค่าห้องมาตรฐานคืนละ 6700 บาท นอกจากนี้่ยังเปิดให้บริการการแพทย์แผนไทย พร้อมกับเปิดโครงการสวนเฉลิมพระเกียรติ เพื่อเป็นแหล่งเรียนรู้เกี่ยวกับสมุนไพรไทยกว่า 22 ชนิด ให้กับประชาชนได้เข้ามาศึกษาเรียนรู้
 โรงพยาบาลศิริราช ปิยมหาราชการุณย์ เปิดให้บริการวันนี้เป็นวันแรก โดยเน้นให้บริการทางการแพทย์ครบวงจรสำหรับผู้ป่วยโรคซับซ้อน ที่มีข้อจำกัดเรื่องเวลา และไม่สามารถรอคิวรักษาในโรงพยาบาลศิริราชได้
บริการทางการแพทย์,ปิยมหาราชการุณย์,ศิริราช,แพทย์,โรงพยาบาลศิริราช